Okresná prokuratúra Senica 
Janka Kráľa 735, 905 45 Senica

Sp. zn. : Pv 454/12/2205	Senica, 14.11.2013
EEČ : 2-19-70-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Senica
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Senica zo dňa 3.10.2012, spisová značka Pv 454/12/2205, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25.6.2012 asi o 01.00  h v XXXXX na ul. XXXXX v pohostinstve XXXXX presne nezisteným spôsobom odistil oblok, ktorým sa následne dostal do vnútorných priestorov pohostinstva, kde z kasy za barom odcudzil finančnú hotovosť vo výške 741,- eur a 13 škatuliek cigariet zn. Marlboro, čím spoločnosti XXXXX XXXXX, XXXXX, IČO XXXXX spôsobil odcudzením škodu vo výške 783,90 eur.     

Uznesením prokurátora Okresnej prokuratúry Senica zo dňa 3.10.2012, spisová značka Pv 454/12/2205, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením prokurátorky Okresnej prokuratúry v Senici sp. zn. Pv 454/12 zo dňa 3.10.2012 bolo voči obvinenému XXXXX podľa § 216 odsek 1 Trestného poriadku podmienečne zastavené trestné stíhanie pre prečin krádeže podľa § 212 odsek 2 písmeno a/ Trestného zákona, pričom mu bola určená skúšobná doba v trvaní 1 rok, ktorá začala plynúť právoplatnosťou uznesenia o podmienečnom zastavení trestného stíhania, t. j. od 12.10.2012. Súčasne bola obvinenému podľa § 216 odsek 3 Trestného poriadku uložená povinnosť uhradiť poškodenej spoločnosti XXXXX, XXXXX, XXXXX, IČO:XXXXX,   sumu 410,- eur ako náhradu škody v zmysle dohody uzavretej medzi obvineným a poškodenou spoločnosťou dňa 27.9.2012 pred probačným a mediačným úradníkom Okresného súdu Senica.            

Po uplynutí skúšobnej doby som z jednotlivých vyžiadaných správ zistila, že obvinený XXXXX sa v určenej skúšobnej dobe nedopustil žiadneho protiprávneho konania, nebol prejednávaný pre priestupok a negatívne hodnotený nie je ani v mieste bydliska. Z odpisu z registra trestov vyplýva, že v skúšobnej dobe nebol odsúdený a podľa správy poškodenej spoločnosti XXXXX, XXXXX, škodu vo výške 410,- eur v plnom rozsahu uhradil. Túto skutočnosť preukázal obvinený tiež predložením dokladov o vykonaných úhradách. 
 
Z uvedeného je teda zrejmé, že obvinený XXXXX v skúšobnej dobe viedol riadny život a vyhovel uloženým podmienkam.

Vzhľadom k vyššie uvedeným skutočnostiam bolo potrebné rozhodnúť tak, ako je uvedené vo výrokovej časti tohto uznesenia. 

Podľa § 217 odsek 4 Trestného poriadku právoplatnosťou tohto rozhodnutia o osvedčení nastávajú účinky zastavenia trestného stíhania.  

Poučenie:
Proti tomuto uzneseniu je prípustná sťažnosť, ktorú možno podať do 3 dní odo dňa 
jeho doručenia prostredníctvom tunajšej prokuratúry ku Krajskej prokuratúre v Trnave. 
Sťažnosť má odkladný účinok.      

Mgr. Jaroslava Regásková
prokurátorka